CELEX: C2004/284/04
Language: et
Date: 2004-11-20 00:00:00
Title: Euroopa Kohtu otsus (teine koda) 23. september 2004 kohtuasjas C-414/02: (Verwaltungsgerichtshof'i eelotsusetaotlus) Spedition Ulustrans, Uluslararasi Nakliyat ve. Tic. A. S. Istanbul versus Finanzlandesdirekion für Oberösterreich (Ühenduse tolliseadustik — Artikkel 202 — Tollivõla tekkimine — Kauba ebaseaduslikult ühenduse tolliterritooriumile toomine — Võlgniku mõiste sellise võla puhul — Tollinõudeid rikkunud töötaja tollivõla kehtimine tööandja suhtes)

20.11.2004   
            
            
               ET
            
            
               Euroopa Liidu Teataja
            
            
               C 284/2
            
         
      EUROOPA KOHTU OTSUS
   
   (teine koda)
   23. september 2004
   kohtuasjas C-414/02: (Verwaltungsgerichtshof`i eelotsusetaotlus) Spedition Ulustrans, Uluslararasi Nakliyat ve. Tic. A. S. Istanbul versus Finanzlandesdirekion für Oberösterreich (1)
   
   (Ühenduse tolliseadustik - Artikkel 202 - Tollivõla tekkimine - Kauba ebaseaduslikult ühenduse tolliterritooriumile toomine - Võlgniku mõiste sellise võla puhul - Tollinõudeid rikkunud töötaja tollivõla kehtimine tööandja suhtes)
   (2004/C 284/04)
   Kohtumenetluse keel: saksa
   Kohtuasjas C-414/02: Spedition Ulustrans, Uluslararasi Nakliyat ve. Tic. A. S. Istanbul, versus Finanzlandesdirekion für Oberösterreich, mille esemeks on EÜ asutamislepingu artikli 234 alusel Verwaltungsgerichtsshoft (Austria) 19. novembril 2002. aasta otsusega esitatud eelotsusetaotlus, mis saabus Euroopa Kohtusse 19. novembril 2002, on Euroopa Kohus (teine koda), koosseisus: koja esimees C. W. A. Timmermans ja kohtunikud C. Gulmann, J.-P. Puissochet (ettekandja), R. Schintgen ja F. Macken; kohtujurist A. Tizzano, kohtusekretär R. Grass, 23. septembril 2004 teinud otsuse, mille resolutiivosa on järgmine:
   Nõukogu 12. oktoobri 1992. aasta määruse (EMÜ) nr 2913/92, millega kehtestatakse ühenduse tolliseadustik, artikli 202 lõiget 3 tuleb tõlgendada nii, et sellega ei ole vastuolus Zollrechts-Durführungsgesetz'i (tolliseaduse rakendamise seadus) artikli 79 lõike 2 taoline siseriiklik õigusakt, mille kohaselt ühenduse tolliterritooriumile kaupade, millelt tuleb tasuda imporditollimaks, ebaseaduslikul sissetoomisel, kui töötaja tegutses tööandja poolt usaldatud ülesannete täitmise raames, on tööandja töötaja tollivõla suhtes solidaarvõlgnik tingimusel, et see õigusakt näeb ette tööandja osalemise ebaseaduslikus sissetoomises ja selle, et tööandja teadis või oleks pidanud teadma, et sissetoomine on ebaseaduslik.
   
      (1)  EÜT C 19, 25.1.2003.